Document ID: 32012D0066

A BIZOTTSÁG VÉGREHAJTÁSI HATÁROZATA
(2012. február 2.)
a (lengyel hajólajstromot kezelő) Polski Rejestr Statków S.A. társaságnak a belvízi hajók tekintetében hajóosztályozó társaságként való elismeréséről
(az értesítés a C(2012) 431. számú dokumentummal történt)
(EGT-vonatkozású szöveg)
(2012/66/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a belvízi hajókra vonatkozó műszaki követelmények megállapításáról és a 82/714/EGK tanácsi irányelv hatályon kívül helyezéséről szóló, 2006. december 12-i 2006/87/EK európai parlamenti és tanácsi irányelvre (1) és különösen annak 10. cikke (1) bekezdésére, valamint VII. melléklete II. részére,
a belvízi áru- és személyszállításra vonatkozó nemzeti hajóvezetői bizonyítványok kölcsönös elismeréséről szóló, 1991. december 16-i 91/672/EGK tanácsi irányelv (2) 7. cikkében említett bizottsággal folytatott konzultációt követően,
mivel:
(1)
2008. július 3-i levelében Lengyelország kérelmet nyújtott be a Bizottsághoz a Polski Rejestr Statków S.A. (a továbbiakban: PRS) társaságnak az irányelv értelmében vett hajóosztályozó társaságként való elismerésére vonatkozóan. A PRS székhelye Lengyelországban található.
(2)
Lengyelország a kérelemmel együtt benyújtotta az elismerési kritériumok teljesítésének igazolásához szükséges információkat és dokumentumokat.
(3)
A belvízi hajók műszaki követelményeiről az európai uniós tagállamok és a Rajnai Hajózási Központi Bizottság (a továbbiakban: CCNR) szakértőinek részvételével 2009 áprilisában megtartott közös ülésen egy meghallgatásra került sor, amelyen a lengyel hatóságok és a PRS előadták álláspontjukat.
(4)
A CCNR Titkárságával a 2006/87/EK irányelv VII. melléklete II. részének 4. bekezdésében foglaltak szerint konzultáltak.
(5)
A Bizottság értékelte, hogy a PRS megfelel-e a 2006/87/EK irányelv VII. mellékletének I. részében előírt kritériumoknak, és arra a megállapításra jutott, hogy a PRS teljesíti a feltételeket,
ELFOGADTA EZT A HATÁROZATOT:
1. cikk
A PRS hajóosztályozó társaságot a 2006/87/EK irányelv 10. cikke értelmében el kell ismerni.
2. cikk
Ennek a határozatnak a 2006/87/EK irányelv 1. cikkének (1) bekezdésében említett belvízi utakkal rendelkező tagállamok és a (lengyel hajólajstromot kezelő) Polski Rejestr Statków S.A. társaság (Al. Gen. J. Hallera 126, 80-416, Gdańsk, Lengyelország) a címzettjei.
Kelt Brüsszelben, 2012. február 2-án.

Labels: 7
8
18
4